
Z A P I S N I K

25. sjednice Vijeća Mjesnog odbora Vrbani, 25. svibnja 2023. u prostorijama Mjesnog odbora Vrbani, Rudeška cesta 148, s početkom u 18:20 sati

NAZOČNI ČLANOVI VIJEĆA:

Lovro Hrust, Ivan Kranjc, Borna Lozo, Dominik Nizić, Nikola Kos, Davor Laura, Tomislav Spahić, Antonija Skender, Milan Radulović

NENAZOČNI ČLANOVI VIJEĆA:

Nema
OSTALI NAZOČNI:
M. J. i B. A.

Predsjedava: Borna Lozo, predsjednik Vijeća.
Zapisnik vodi: Borna Lozo, predsjednik Vijeća.

Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 25. sjednicu Vijeća Mjesnog odbora.

Vijeće jednoglasno prihvaća tekst Zapisnika 24. sjednice Vijeća, održane 28. travnja 2023. bez izmjena.
Predsjednik Vijeća predlaže da se točka 3. „Davanje mišljenja na prometni elaborat „Dopuna semaforizacije na Horvaćanskoj cesti od ulice Srednjaci do ulice Svilkovići“ makne sa dnevnog reda.

Članovi Vijeća jednoglasno prihvaćaju.

Predsjednik Vijeća predlaže dopunu dnevnog reda sa sljedećom točkom: „Produljenje odobrenja za povremeno korištenje prostora mjesne samouprave Vrbani“

Članovi Vijeća jednoglasno prihvaćaju dopunu dnevnog reda.

Predsjednik predlaže da dodatna točka postane točka 5, a točka „Pitanja, prijedlozi i obavijesti“ postane točka 6.

Članovi Vijeća jednoglasno prihvaćaju redoslijed.


Na prijedlog predsjednika Vijeće jednoglasno utvrđuje

DNEVNI RED
1. Prijedlog postave novog zelenog otoka u Palinovečkoj ulici 19 sjeverno

2. Prijedlog postave zaštitnih stupića na križanju Rudeška cesta - Palinovečka ulica južno od Palinovečke ulice 40 (DV Kustošija)

3. Davanje prijedloga površina za kretanje pasa bez povodca, uz nadzor i odgovornost posjednika, povodom izrade nacrta prijedloga Odluke o izmjenama i dopunama Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama
4. Davanje mišljenja na uspostavu dugotrajne privremene regulacije prometa – parkiranja (do konzumacije GUP-a grada Zagreba gradnjom poprečnih glavnih gradskih cesta u punom profilu) u Ulici Hrvatskog sokola od Horvaćanske ceste do ulaza u RSC Jarun

5. Produljenje odobrenja za povremeno korištenje prostora mjesne samouprave Vrbani

6. Pitanja, prijedlozi i obavijesti

Ad 1. Prijedlog postave novog zelenog otoka u Palinovečkoj ulici 19 sjeverno
Članovi Vijeća primili su materijal uz poziv.

U raspravi sudjeluju: Borna Lozo, Ivan Kranjc, Dominik Nizić, Nikola Kos i Davor Laura.

Vijeće nakon rasprave jednoglasno donosi
Z A K LJ U Č A K


o prijedlogu lokacije za novi zeleni otok u Palinovečkoj ulici 19 sjeverno

1. Vijeće Mjesnog odbora Vrbani razmatralo prijedlog o postavi novog zelenog otoka u Palinovečkoj ulici 19 sjeverno.
2. Vijeće je suglasno sa prijedlogom i naglašava važnost  postave otoka na lokaciji kojom će se očuvati prometna preglednost i održati mogućnost nesmetanog prolaza neposredno na graničnom nogostupu.
3. Prikaz mikrolokacije na izvatku iz Geoportala je sastavni dio zaključka.
4. Ovaj zaključak dostavlja se Vijeću Gradske četvrti Trešnjevka-jug.

Ad 2. Prijedlog postave zaštitnih stupića na križanju Rudeška cesta - Palinovečka ulica južno od Palinovečke ulice 40 (DV Kustošija)


Članovi vijeća primili su materijal uz poziv.
U raspravi sudjeluju: Borna Lozo i Nikola Kos.


Vijeće nakon rasprave jednoglasno donosi
Z A K LJ U Č A K
o postavi prepreka na križanju Rudeška cesta - Palinovečka ulica južno od Palinovečke ulice 40 (DV Kustošija)

1. Vijeće Mjesnog odbora Vrbani razmatralo prijedlog V.B. o postavi zaštitnih stupića na križanju Rudeška cesta - Palinovečka ulica južno od Palinovečke ulice 40 (DV Kustošija).
2. Vijeće je suglasno sa prijedlogom te predlaže postavu posuda sa ukrasnim biljem ili zaštitnih stupića na predmetnoj lokaciji.
3. Ovaj zaključak dostavlja se Vijeću Gradske četvrti Trešnjevka-jug.

Ad 3. Davanje prijedloga površina za kretanje pasa bez povodca, uz nadzor i odgovornost posjednika, povodom izrade nacrta prijedloga Odluke o izmjenama i dopunama Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama

Članovi vijeća primili su materijal uz poziv.


U raspravi sudjeluju: Milan Radulović, Davor Laura, Nikola Kos, Dominik Nižić.


Vijeće nakon rasprave sa 5 glasova ZA i 4 SUZDRŽAN donosi

Z A K LJ U Č A K
o davanju prijedloga površina za kretanje pasa bez povodca, uz nadzor i odgovornost posjednika, povodom izrade nacrta prijedloga Odluke o izmjenama i dopunama Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama
4. Vijeće Mjesnog odbora Vrbani razmatralo je prijedlog Gradskog ureda za gospodarstvo, ekološku održivost i strategijsko planiranje kojim se moli dostava prijedloga Vijeća Gradske četvrti koji će sadržavati prijedloge površina za kretanje pasa bez povodca, uz nadzor i odgovornost posjednika, a koje su bile utvrđene člankom 17. Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama (Službeni glasnik Grada Zagreba 28/18).

5. Vijeće predlaže da se sljedeće zelene površine dodatno uvrste u prijedlog:

- zelena površina između Vrbana III i RSC Jarun (Ulica Ive Lole Ribara) te
- zelena površina u Ulici Vrbani k.br. 4-6a sjeveroistočno do Zagrebačke avenije.
6. Prikaz lokacija na izvatku iz Geoportala je sastavni dio zaključka.
7. Ovaj zaključak dostavlja se Vijeću Gradske četvrti Trešnjevka-jug.

Ad 4. Davanje mišljenja na uspostavu dugotrajne privremene regulacije prometa – parkiranja (do konzumacije GUP-a grada Zagreba gradnjom poprečnih glavnih gradskih cesta u punom profilu) u Ulici Hrvatskog sokola od Horvaćanske ceste do ulaza u RSC Jarun


Članovi vijeća primili su materijal uz poziv.


U raspravi sudjeluju: Borna Lozo, Tomislav Spahić, Nikola Kos.


Vijeće nakon rasprave sa 7 glasova ZA i 2 SUZDRŽANA  donosi

Z A K LJ U Č A K
o davanju mišljenja na uspostavu dugotrajne privremene regulacije prometa – parkiranja (do konzumacije GUP-a grada Zagreba gradnjom poprečnih glavnih gradskih cesta u punom profilu) u Ulici Hrvatskog sokola od Horvaćanske ceste do ulaza u RSC Jarun

1. Vijeće Mjesnog odbora Vrbani razmatralo je prijedlog uspostave dugotrajne privremene regulacije prometa – parkiranja (do konzumacije GUP-a grada Zagreba gradnjom poprečnih glavnih gradskih cesta u punom profilu) u Ulici Hrvatskog sokola od Horvaćanske ceste do ulaza u RSC Jarun.
2. Vijeće daje pozitivno mišljenje na prijedlog.
3. Ovaj zaključak dostavlja se Vijeću Gradske četvrti Trešnjevka-jug.

Ad 5. Produljenje odobrenja za povremeno korištenje prostora mjesne samouprave Vrbani


Predsjednik usmeno informira nazočne o predmetu rasprave i odlučivanja.

Vijeće bez rasprave jednoglasno donosi

Z A K L J U Č A K

o produljenju odobrenja za povremeno korištenje prostora

Mjesnog odbora Vrbani
1. Vijeće Mjesnog odbora Vrbani suglasno je da se odobrenjima za povremeno korištenje prostora Mjesnog odbora Vrbani, koja su izdana korisnicima na određeno vrijeme u trajanju do 15. srpnja 2022.,  produljuju u trajanju do 31. srpnja 2023. godine. 

2. Sukladno navedenome, korisnici prostora Mjesnog odbora Vrbani koristiti će po već utvrđenom rasporedu i prema terminima u izdanim odobrenjima u trajanju do 31. srpnja 2023. godine.

3. Zaključak dostaviti korisnicima prostora Mjesnog odbora Vrbani i Gradskom uredu za mjesnu samoupravu, civilnu zaštitu i sigurnost.

Ad 6. Pitanja, prijedlozi i obavijesti.



Tomislav Spahić obavještava i moli da se horizontalna signalizacija parkilišnih mjesta obnovi na lokaciji Horvaćanska 148-156, na što predsjednik replicira da će poslati zahtjev za obnovu istog iz POKI-ja, odnosno da Vijeće može predvidjeti obnovu signalizacije u prijedlozima za PKA Trešnjevka-jug ako je neće biti moguće obnoviti iz sredstva iz POKI-ja.


M. J. i B. A. iznose primjedbe na rad predsjednika na koje predsjednik i vijećnici odgovaraju.


Budući da se nitko ne javlja za riječ, predsjednik konstatira da je dnevni red iscrpljen i zaključuje sjednicu.
Dovršeno u 19:10
KLASA: 024-08/23-003/1080
URBROJ: 251-13-11-15/007-23-3
Zagreb, 25. svibnja 2023.

Zapisnik sastavio:

Borna Lozo








  
Predsjednik









   Vijeća Mjesnog odbora










    Vrbani

                                                                                                            Borna Lozo
Izvješće o glasanju na 25. sjednici VMO Vrbani, 25.5.2023.

